pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีระบุปัญหาต่าง ๆ ไม่สามารถแก้ไขด้วยนายกรัฐมนตรีคนเดียว ต้องอาศัยคณะรัฐมนตรีข้าราชการช่วยกันแก้ไขปัญหา
วันอังคารที่ 13 มิถุนายน 2560
นายกรัฐมนตรีระบุปัญหาต่าง ๆ ไม่สามารถแก้ไขด้วยนายกรัฐมนตรีคนเดียว ต้องอาศัยคณะรัฐมนตรีข้าราชการช่วยกันแก้ไขปัญหา
นายกรัฐมนตรีระบุปัญหาต่าง ๆ ไม่สามารถแก้ไขด้วยนายกรัฐมนตรีคนเดียว ต้องอาศัยคณะรัฐมนตรีข้าราชการช่วยกันแก้ไขปัญหา
วันนี้ (13 มิถุนายน 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการปฎิบัติหน้าที่ในตําเเหน่งนายกรัฐมนตรีว่า ล้วนเต็มไปด้วยความกังวล ทั้งเรื่องปากท้องของพี่น้องประชาชน เศรษฐกิจ การเมือง เเละปัญหาต่าง ๆ ซึ่งปัญหาในหลายเรื่องต่าง ๆ จะให้นายกรัฐมนตรีแก้คนเดียวไม่ได้ จะต้องตั้งหน่วยงานขึ้นมาแก้ปัญหา โดยนายกรัฐมนตรีมีหน้าที่คอยสั่งการให้หน่วยงานต่าง ๆ ริเริ่มดําเนินการแก้ไขปัญหา
นายกรัฐมนตรีกล่าวต่อไปว่า การเป็นนายกรัฐมนตรีไม่ใช่เหนื่อยหรือไม่เหนื่อย แต่เป็นเรื่องของความห่วงกังวล ในทุกเรื่อง ไม่ว่าจะห่วงประชาชนผู้มีรายได้น้อย ห่วงเกษตรกรจะทําจะอยู่กันอย่างไร ห่วงเศรษฐกิจประเทศจะเป็นอย่างไร ค่าเงินบาทจะลดลง แข็งขึ้น หรืออ่อนตัว ถ้าขาดแคลนน้ําจะทําอย่างไร แม้เวลาน้ําท่วมกรุงเทพมหานคร นายกรัฐมนตรีก็กังวล เพราะนั่นคือหน้าที่ของนายกรัฐมนตรีที่ต้องกังวล โดยจะนําข้อกังวลต่าง ๆ เหล่านั้นมาสู่การปฏิบัติ ขับเคลื่อนนโยบาย โดยจะต้องทําทั้งวันนี้และทําเผื่อวันข้างหน้า โดยจะต้องคิดมาตรการลดความเสี่ยงที่จะเกิดขึ้นในอนาคต ที่จะมีมากขึ้นตามลําดับ ไม่ว่าจะเป็นเรื่องของคน สาธารณสุข รวมถึงด้านการศึกษา
“...ผมไม่อาจจะกล่าวอ้างว่าผมกังวลมากกว่าคนอื่น หรือคนอื่นอาจจะมากกว่าผม แต่ผมจะต้องนําไปสู่การปฏิบัติ กังวลแล้วนอนเฉย ๆ มันไม่ได้ ผมนําทุกปัญหามาแก้ไขทั้งหมด บางปัญหาที่เล็ก ๆ ก็ต้องให้ผู้ปฏิบัติเขาทราบ ไม่เช่นนั้น ผมคงต้องสั่งเองทั้งหมด ผมคงไม่ต้องมีรัฐมนตรี กระทรวง การเป็นรัฐบาลมันมีนายกรัฐมนตรีคนเดียวทําได้หรือไม่ มันไม่ได้หรอก การทํางานต้องทําด้วยระบบข้าราชการหลายล้านคน วันข้างหน้าถ้าจะลดข้าราชการก็ต้องสร้างความเข้มแข็งในภาคส่วนต่าง ๆ ทั้งภาคสังคม ธุรกิจ และประชาชนเข้มแข็ง เพื่อให้เขาเดินเองได้ ขณะที่รัฐบาลก็คอยดูเรื่องการกระจายรายได้ ซึ่งจะทําให้รัฐบาลเบาแรงไปเยอะ" นายกรัฐมนตรีกล่าว
------------------------------------------------
รัฐบาลไทย-ข่าวทำเนียบรัฐบาล-ไทย-สวีเดน พร้อมยกระดับความร่วมมือด้านสาธารณสุข
วันพฤหัสบดีที่ 3 ตุลาคม 2562
ไทย-สวีเดน พร้อมยกระดับความร่วมมือด้านสาธารณสุข
ไทย-สวีเดน พร้อมยกระดับความร่วมมือด้านสาธารณสุข
วันนี้ (3 ตุลาคม 2562) เวลา 11.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายสตัฟฟาน แฮร์สเตริม (Mr. Staffan Herrström) เอกอัครราชทูตราชอาณาจักรสวีเดน ประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ สรุปสาระสําคัญ ดังนี้
รองนายกรัฐมนตรีกล่าวต้อนรับเอกอัครราชทูตสวีเดนฯ ซึ่งมีความคุ้นเคยกันเป็นอย่างดี เชื่อมั่นในศักยภาพและการทํางานของเอกอัครราชทูตว่าจะทําให้ทั้งสองประเทศมีความสัมพันธ์ที่แน่นแฟ้นยิ่งขึ้น ประเทศไทยได้ผ่านพัฒนาการทางการเมืองตาม Roadmap นายกรัฐมนตรีเป็นผู้ที่มีความมุ่งมั่น และตั้งใจทํางาน ขอให้เชื่อมั่นว่ารัฐบาลจะทําเพื่อประโยชน์ของประเทศชาติ และจะยังคงสานต่อความร่วมมือทุกด้านกับฝ่ายสวีเดน โดยขณะนี้ รัฐบาลมุ่งสร้างความก้าวหน้าด้านเศรษฐกิจ ให้ความช่วยเหลือประชาชนที่มีรายได้น้อย
เอกอัครราชทูตสวีเดนฯ ชื่นชมในพัฒนาการทางการเมืองของไทย และขอบคุณรัฐบาลไทยที่สนับสนุนและให้ความร่วมมือกับสวีเดนมาโดยตลอด และยินดีที่ไทยกับสวีเดนมีความสัมพันธ์ที่ใกล้ชิดมายาวนานกว่า 150 ปี ชื่นชมความสัมพันธ์ระดับประชาชนที่แน่นแฟ้นของทั้งสองประเทศ โดยมีนักท่องเที่ยวชาวสวีเดนกว่า 3 แสนคน มาเที่ยวไทยในแต่ละปี และมีชาวสวีเดนกว่า 1หมื่นคน อาศัยอยู่ในประเทศไทย ถือว่าเป็นจํานวนที่สูงเพราะสวีเดนมีประชาชนทั้งสิ้นราว 10 ล้านคน
ทั้งสองฝ่ายพร้อมที่จะมีความร่วมมืออย่างแน่นแฟ้นมากขึ้นในทุกด้าน ทั้งด้านการค้า การแก้ปัญหาสิ่งแวดล้อม มลพิษทางอากาศ และความปลอดภัยบนท้องถนน โดยเอกอัครราชทูตสวีเดนฯ พร้อมสนับสนุนการรื้อฟื้นการเจรจาความตกลงการค้าเสรีไทย-สหภาพยุโรป ซึ่งจะเป็นส่วนที่สนับสนุนให้การค้าระหว่างไทยและสวีเดนมีตัวเลขที่สูงขึ้น
รองนายกรัฐมนตรีและเอกอัครราชทูตสวีเดนฯ ได้แลกเปลี่ยนความรู้ และประสบการณ์ ในการดําเนินนโยบายด้านการสาธารณสุข โดยรัฐบาลไทยมุ่งมั่นในการดําเนินการตามนโยบายสาธารณสุขที่สอดคล้องกับมาตรฐานสากล โอกาสนี้ เอกอัครราชทูตสวีเดนฯ แสดงความชื่นชมนายกรัฐมนตรีที่ได้กล่าวถ้อยแถลงในพิธีเปิดการประชุมเต็มคณะระดับสูงว่าด้วยหลักประกันสุขภาพถ้วนหน้า (High-level Meeting on Universal Health Coverage) ณ สํานักงานใหญ่สหประชาชาติ นครนิวยอร์ก สหรัฐอเมริกา และชื่นชมนโยบายด้านการสาธารณสุขของไทยที่ส่งผลให้นิตยสารด้านธุรกิจของสหรัฐอเมริกาเล่มหนึ่งได้จัดอันดับให้ไทยเป็นลําดับ 6 ประจําปี 2562 ที่มีระบบสุขภาพดีที่สุดในโลก
ในตอนท้าย ทั้งสองฝ่ายได้หารือถึงแนวทางที่จะกระชับความร่วมมือระหว่างกันด้านการสาธารณสุข นโยบายส่งเสริมสุขภาพการเจริญพันธุ์ และสุขภาพทางเพศของประชาชน ซึ่งเอกอัครราชทูตสวีเดนฯ พร้อมสนับสนุน และพร้อมแลกเปลี่ยนประสบการณ์ เพื่อส่งเสริมการขับเคลื่อนนโยบายด้านสุขภาพและสิทธิทางเพศและอนามัยการเจริญพันธุ์กับไทย
รัฐบาลไทย-ข่าวทำเนียบรัฐบาล-ผลการประชุมคณะกรรมการอำนวยการประกวดเมืองสิ่งแวดล้อมยั่งยืน ประจำปี 2559
วันศุกร์ที่ 26 พฤษภาคม 2560
ผลการประชุมคณะกรรมการอํานวยการประกวดเมืองสิ่งแวดล้อมยั่งยืน ประจําปี 2559
ผลการประชุมคณะกรรมการอํานวยการประกวดเมืองสิ่งแวดล้อมยั่งยืน ประจําปี 2559
วันนี้ (26 พฤษภาคม 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการอํานวยการประกวดเมืองสิ่งแวดล้อมยั่งยืน ประจําปี 2559 ครั้งที่ 1/2560 ผลการประชุมสรุปสาระสําคัญ ดังนี้
ที่ประชุมรับทราบผลความก้าวหน้าการพัฒนากลไกความร่วมมือการดําเนินงานส่งเสริมเมืองสิ่งแวดล้อม ตามที่กรมส่งเสริมคุณภาพสิ่งแวดล้อม และสันนิบาตเทศบาลแห่งประเทศไทย ได้ร่วมกันเพื่อกําหนดรูปแบบการดําเนินงาน ที่ใช้กลไกภาคประชารัฐประสานความร่วมมือกับภาคีอื่น ๆ เช่น สถาบันการศึกษา องค์การพัฒนาเอกชน ภาคเอกชน และองค์กรศาสนา ซึ่งจะมีการขับเคลื่อนเมืองสิ่งแวดล้อมในแต่ละระดับ ได้แก่ ระดับจังหวัด ระดับภาค และระดับประเทศ ร่วมถึงการพัฒนาและปรับปรุงเกณฑ์การประเมินด้านสิ่งแวดล้อมอย่างยั่งยืนและมีความชัดเจนในเชิงคุณภาพ อาทิ พื้นที่สีเขียวในเมือง โรงแรมสีเขียว สํานักงานสีเขียว ชุมชน/โรงเรียน Zero waste และโรงเรียน Eco-school พร้อมทั้งรับทราบการประกวดเมืองคุณภาพสิ่งแวดล้อม ประจําปี 2559 ด้านตรวจเยี่ยมพื้นที่เอกสาร โดยมีเทศบาลที่ผ่านเกณฑ์ด้านเอกสารทั้งสิ้น จํานวน 32 แห่ง รวมทั้งเห็นชอบผลการรับรองการประกวดเมืองสิ่งแวดล้อมยั่งยืน ประจําปี 2559 จากผลการตรวจเยี่ยมทั้ง 3 ขนาด (เทศบาลขนาดใหญ่ เทศบาลขนาดกลาง และเทศบาลขนาดเล็ก) ดังนี้
เทศบาลขนาดเล็ก ที่ผ่านการตรวจประเมินด้านเอกสารจํานวน 6 แห่ง มีลักษณะสภาพพื้นที่โดยทั่วไปแบบกึ่งชนบท โดยรางวัลชนะเลิศด้านสิ่งแวดล้อมยั่งยืน ได้แก่ เทศบาลตําบลบ้านสาง จังหวัดพะเยา และส่วนรางวัลชนะเลิศด้านรางวัลเทศบาลด้านสิ่งแวดล้อมยั่งยืน ได้แก่ เทศบาลตําบลฉมัน จังหวัดจันทบุรี
เทศบาลขนาดกลาง ที่ผ่านการตรวจประเมินด้านเอกสารจํานวน 16 แห่ง มีลักษณะสภาพพื้นที่โดยทั่วไปแบบกึ่งชนบท โดยรางวัลชนะเลิศด้านสิ่งแวดล้อมยั่งยืน ได้แก่ เทศบาลเมืองตาคลี จังหวัดนครสวรรค์ และส่วนรางวัลชนะเลิศด้านรางวัลเทศบาลด้านสิ่งแวดล้อมยั่งยืน ได้แก่ เทศบาลตําบลเวียงเทิง จังหวัดเชียงราย
เทศบาลขนาดใหญ่ ที่ผ่านการตรวจประเมินด้านเอกสารจํานวน 10 แห่ง มีลักษณะสภาพพื้นที่โดยทั่วไปแบบชุมชนเมือง โดยรางวัลชนะเลิศด้านสิ่งแวดล้อมยั่งยืน ได้แก่ เทศบาลนครภูเก็ต จังหวัดภูเก็ต และส่วนรางวัลชนะเลิศด้านรางวัลเทศบาลด้านสิ่งแวดล้อมยั่งยืน ได้แก่ เทศบาลนครอุดรธานี จังหวัดอุดรธานี
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษก ศบค. เผยมีโอกาสที่จะลดเวลาเคอร์ฟิว ในมาตรการผ่อนคลายระยะ 3 โดยกิจการ/กิจกรรมที่จะได้รับการผ่อนปรนระยะ 3 ยังใช้เกณฑ์ด้านสาธารณสุขเป็นหลัก
วันศุกร์ที่ 22 พฤษภาคม 2563
โฆษก ศบค. เผยมีโอกาสที่จะลดเวลาเคอร์ฟิว ในมาตรการผ่อนคลายระยะ 3 โดยกิจการ/กิจกรรมที่จะได้รับการผ่อนปรนระยะ 3 ยังใช้เกณฑ์ด้านสาธารณสุขเป็นหลัก
โฆษก ศบค. เผยมีโอกาสที่จะลดเวลาเคอร์ฟิว ในมาตรการผ่อนคลายระยะ 3 โดยกิจการ/กิจกรรมที่จะได้รับการผ่อนปรนระยะ 3 ยังใช้เกณฑ์ด้านสาธารณสุขเป็นหลัก
วันนี้ (22 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงเรื่องของการปรับลดช่วงเวลาเคอร์ฟิว โดยได้มีการหารือกับผู้บัญชาการทหารสูงสุด ถึงการปรับลดเวลาดังกล่าวในมาตรการผ่อนคลายระยะที่ 3 ว่า มีโอกาสที่ ศบค. จะลดช่วงเวลาเคอร์ฟิวลง ทั้งนี้ ขึ้นอยู่กับความร่วมมือของประชาชนส่วนใหญ่ หากไม่มีการชุมนุมหรือมั่วสุมในทางที่ไม่ดี ออกนอกเคหสถานไปเพื่อการค้า การขนส่ง จํานวนผู้ติดเชื้อลดลง ก็ไม่มีความจําเป็นที่จะต้องควบคุมต่อ ซึ่งข้อสรุปว่าจะเป็นเวลาใด อย่างไร ต้องรอเข้าประชุม ศบค. ในครั้งต่อไป
โฆษก ศบค. กล่าวถึงกิจการหรือกิจกรรมที่จะได้รับการผ่อนปรนในระยะที่ 3 ว่าในการประชุม ศบค. วันนี้ ไม่ได้มีการกล่าวถึง ยังคงใช้หลักการเดิมอยู่ โดยใช้เกณฑ์เรื่องของความเสี่ยงด้านสาธารณสุขเป็นหลัก การพิจารณากิจการหรือกิจกรรมที่จะได้รับการผ่อนคลายในระยะที่ 3 มีความสําคัญจําเป็น ต้องไปช่วยกันคิดในแต่ละประเด็นให้ถี่ถ้วน ตอนนี้จึงยังไม่สามารถบอกได้
โฆษก ศบค. ยังได้กล่าวถึงกรณีหากมีการผ่อนปรนสถานบันเทิงในระยะที่ 4 โดยแนะนําให้ผู้ประกอบกิจการดังกล่าวจัดเตรียมความพร้อมสําหรับการดําเนินกิจการโดยใช้มาตรการหลักทั้ง 5 ข้อ เช่นเดียวกันกับระยะอื่น ๆ นอกจากนี้ผู้ประกอบการยังสามารถกําหนดมาตรการเสริมต่าง ๆ ที่เป็นนวัตกรรมที่มีความเหมาะสม และเชื่อมโยงกับกิจการดังกล่าวเพื่อให้เกิดความปลอดภัยแก่ผู้ที่จะเข้าใช้บริการในอนาคต โดยสามารถศึกษาได้จากสถานการณ์ที่เกิดขึ้นก่อนหน้านี้ ขณะเดียวกันให้ผู้ประกอบการปฏิบัติตามมาตรการของกระทรวงสาธารณสุขที่จะออกมาในรูปแบบของคู่มืออย่างเคร่งครัดด้วย
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงกาฐมาณฑุเยี่ยมเยียนและมอบอาหารช่วยเหลือชาวไทยที่ได้รับผลกระทบจากการแพร่ระบาดของ Covid 19 ในเนปาล [กระทรวงการต่างประเทศ]
วันเสาร์ที่ 25 เมษายน 2563
สถานเอกอัครราชทูต ณ กรุงกาฐมาณฑุเยี่ยมเยียนและมอบอาหารช่วยเหลือชาวไทยที่ได้รับผลกระทบจากการแพร่ระบาดของ Covid 19 ในเนปาล [กระทรวงการต่างประเทศ]
สถานเอกอัครราชทูต ณ กรุงกาฐมาณฑุเยี่ยมเยียนและมอบอาหารช่วยเหลือชาวไทยที่ได้รับผลกระทบจากการแพร่ระบาดของ Covid 19 ในเนปาล
เมื่อวันที่ 21 และ 23 เมษายน 2563 นางสาวอุทุมพร อําไพวิทย์ อุปทูต พร้อมด้วยข้าราชการสถานเอกอัครราชทูต ณ กรุงกาฐมาณฑุ ได้เยี่ยมเยียนและมอบอาหารไทยให้กับคนไทยที่ได้รับผลกระทบจากมาตรการ lockdown ของรัฐบาลเนปาลและยังไม่สามารถเดินทางกลับประเทศไทยได้ในพื้นที่ต่างๆ ของกรุงกาฐมาณฑุ ได้แก่ Thamel Swayambhu Jawalakhel Jhaldhunga Marg Dhapakhel Lazimpat และ Boudhanath
ภายใต้สถานการณ์ปัจจุบัน จํานวนผู้ป่วยที่ติดเชื้อจากการแพร่ระบาดของโรคเชื้อไวรัสโคโรนาฯ (COVID 19) ในเนปาลมีแนวโน้มเพิ่มขึ้นอย่างต่อเนื่อง และได้ส่งผลกระทบต่อสภาพความรู้สึกของกลุ่มชาวไทยมากยิ่งขึ้น เนื่องจากรัฐบาลยังไม่มีแนวโน้มจะยกเลิกการ lockdown ทั่วประเทศ อย่างไรก็ดี สถานเอกอัครราชทูตและทีมประเทศไทยในเนปาลซึ่งประกอบด้วยวัดไทยลุมพินีและบริษัทการบินไทยจํากัด (มหาชน) ได้ติดตามสถานการณ์ พร้อมทั้งติดตามสถานะความเป็นอยู่ของคนไทยในเนปาล นอกจากนี้ สถานเอกอัครราชทูตฯ ได้รับความสนับสนุนด้านงบประมาณจากวัดไทยลุมพินี ในการสนับสนุนการจัดซื้อของใช้ที่จําเป็นและการจัดทําอาหารมอบกับคนไทยในเนปาล
#คนไทยไม่ทิ้งกัน #การทูตเพื่อประชาชน ทุกหนแห่งเราดูแล
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เล็งเพิ่มมูลค่าสินค้าเกษตรด้วยเทคโนโลยีอุตสาหกรรม
วันจันทร์ที่ 6 สิงหาคม 2561
รัฐมนตรีช่วยเกษตรฯ เล็งเพิ่มมูลค่าสินค้าเกษตรด้วยเทคโนโลยีอุตสาหกรรม
รัฐมนตรีช่วยเกษตรฯ เล็งเพิ่มมูลค่าสินค้าเกษตรด้วยเทคโนโลยีอุตสาหกรรม
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เยี่ยมชมงาน Thailand Industry Expo 2018 ภายใต้แนวคิด “CHANGE to SHIFT” เปลี่ยนเพื่อปรับ ยกระดับอุตสาหกรรมไทย โดยมีนายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม และผู้บริหารกรมส่งเสริมอุตสาหกรรมให้การต้อนรับและพาเยี่ยมชมโซนต่าง ๆ ภายในงาน ณ อาคารชาเลนเจอร์ 2-3 อิมแพ็ค เมืองทองธานี
ทั้งนี้ ได้เยี่ยมชมบูธต่างๆภายในงาน อาทิ 1) โซน Manufacture Inno-Shiefในบูธ NPT Thaitech.co., ที่นําเสนออุปกรณ์ประหยัดพลังงานไฟฟ้าเพื่อการเกษตร 2) เยี่ยมชมกิจการผู้ประกอบการในกิจกรรมพัฒนาเครือข่าย Food Truck พร้อมชมรถยนต์ต้นแบบการค้าเชิงพาณิชย์ ที่เชื่อมโยงสนับสนุนการเพิ่มมูลค่าสินค้าเกษตร 3) โซน Agro – Inno SHIFT แสดงนวัตกรรมของอุตสาหกรรมที่เกี่ยวข้องกับเกษตร อาทิ เครื่องสกัดแปรรูปเกษตรระบบจ่ายน้ําและปุ๋ยแบบอัตโนมัตินวัตกรรม GPS สําหรับโดรนเพื่อการเกษตรเครื่องหยอดเมล็ดผัก และนวัตกรรมการเตรียมพื้นที่เพาะปลูก พร้อมชมสินค้าเกษตรที่ใช้เทคโนโลยีอุตสาหกรรมนํามาแปรรูป และ 4)เยี่ยมชมผลงานจากกิจกรรมของศูนย์ออกแบบและพัฒนาผลิตภัณฑ์อุตสาหกรรม: Thailand Industrial Design Center( Thai - IDC )
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.อว. หารือความร่วมมือด้าน วทน. กับสถาบัน GREAT WALL ENTERPRISE INSTITUTE (GEI) ของจีน
วันศุกร์ที่ 8 พฤศจิกายน 2562
รมว.อว. หารือความร่วมมือด้าน วทน. กับสถาบัน GREAT WALL ENTERPRISE INSTITUTE (GEI) ของจีน
รมว.อว. หารือความร่วมมือด้าน วทน. กับสถาบัน GREAT WALL ENTERPRISE INSTITUTE (GEI) ของจีน
(7 พฤศจิกายน 2562) Mr. WANG Delu, President of Great Wall Enterprise Institute (GEI) สาธารณรัฐประชาชนจีน และคณะ เข้าพบและหารือกับ ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยผู้บริหารจากสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) โดยได้นําเสนอผลการวิเคราะห์และข้อเสนอแนะการพัฒนาเศรษฐกิจใหม่ของไทย (New Economy Development) ซึ่งจะเป็นการพลิกโฉมประเทศไทยจากเศรษฐกิจอุตสาหกรรมสู่เศรษฐกิจใหม่ โดยการปฏิรูปอุทยานวิทยาศาสตร์ การบ่มเพาะผู้ประกอบการและการสร้าง Startup ระดับ Gazelle และ Unicorn ณ ห้องประชุม รมว.อว. ชั้น 2 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.)
โดย ดร.สุวิทย์ รมว.อว.ได้สนับสนุนข้อเสนอแนะและมอบนโยบายที่จะดําเนินความร่วมมือกับ GEI ดังนี้
1. การสร้าง ecosystem สําหรับ Startup และการสร้าง milestone สําหรับ Startup ระดับ Gazelle และ Unicorn
2. การปฏิรูปอุทยานวิทยาศาสตร์ในแต่ละภูมิภาคให้เหมาะสม สร้างการทํางานอย่างใกล้ชิดกับ SMEs/ Startup พัฒนาโครงสร้างพื้นฐานและบุคลากร รวมถึงมีการแลกเปลี่ยนองค์ความรู้ระหว่างอุทยานวิทยาศาสตร์
3. การจัดทํา system-based research เพื่อสนับสนุน Strategic Policy
ทั้งนี้ GEI ถือเป็นหน่วย Think Tank ที่สําคัญของจีนและมีความร่วมมือด้านนโยบายวิทยาศาสตร์ เทคโนโลยีและนวัตกรรม (วทน.) กับ สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติตั้งแต่ปี 2557 อีกด้วย
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-มีความจำเป็นหรือไม่ ที่ต้องใช้หน้ากากอนามัย N95 สำหรับการป้องกันไวรัสโควิด-19 ??
วันเสาร์ที่ 30 พฤษภาคม 2563
มีความจําเป็นหรือไม่ ที่ต้องใช้หน้ากากอนามัย N95 สําหรับการป้องกันไวรัสโควิด-19 ??
จําเป็นหรือไม่ ที่ต้องใช้หน้ากากอนามัย N95 ป้องกันไวรัสโควิด-19 ??
Q: มีความจําเป็นหรือไม่ ที่ต้องใช้หน้ากากอนามัย N95 สําหรับการป้องกันไวรัสโควิด-19 ??
A: ไม่มีความจําเป็นต้องใช้หน้ากาก N95 โดยผู้ที่ไม่มีอาการป่วย สามารถใช้หน้ากากอนามัยแบบผ้า หรือหน้ากากอนามัยทางการแพทย์ ซึ่งถือว่าเพียงพอสําหรับป้องกันไวรัสโควิด-19
รัฐบาลไทย-ข่าวทำเนียบรัฐบาล-“บิ๊กอู๋”คิกออฟเฟรนด์ลี่ดีไซน์ กระทรวงแรงงานเพื่อคนทั้งมวล ส่งเสริมการจ้างงาน มีสิ่งอำนวยความสะดวกคนพิการ
วันอาทิตย์ที่ 2 ธันวาคม 2561
“บิ๊กอู๋”คิกออฟเฟรนด์ลี่ดีไซน์ กระทรวงแรงงานเพื่อคนทั้งมวล ส่งเสริมการจ้างงาน มีสิ่งอํานวยความสะดวกคนพิการ
รมว.แรงงาน คิกออฟ Friendly Design กระทรวงแรงงานเพื่อคนทั้งมวล มอบป้ายประกาศเกียรติคุณแก่สถานประกอบการที่ส่งเสริมการจ้างงาน มีสิ่งอํานวยความสะดวกแก่คนพิการ ลดความเหลื่อมล้ําทางสังคม สร้างงาน สร้างรายได้ และความมั่นคงในชีวิต
เมื่อวันที่ 2 ธันวาคม 2561พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานในพิธีคิกออฟ Friendly Design กระทรวงแรงงานเพื่อคนทั้งมวล พร้อมทั้งมอบป้ายประกาศเกียรติคุณให้แก่องค์กรที่ส่งเสริมการจ้างงานคนพิการ ณ ฮอลล์ 2 ศูนย์แสดงสินค้าและการประชุมอิมแพค เมืองทองธานี จังหวัดนนทบุรี โดยกล่าวว่า รัฐบาลให้ความสําคัญกับผู้สูงอายุ ผู้พิการ โดยได้มีกฎหมายเพื่อบังคับใช้ให้อาคารสถานที่และบริการสาธารณะได้มีสิ่งอํานวยความสะดวกสําหรับผู้พิการ เช่น ทางลาด ที่จอดรถ ห้องน้ําสําหรับผู้พิการ ทางเดินสําหรับผู้พิการทางสายตา เพื่อรองรับการใช้งานและเตรียมความพร้อมเข้าสู่สังคมผู้สูงอายุอย่างสมบูรณ์แบบ
พล.ต.อ.อดุลย์ฯกล่าวต่อว่า กระทรวงแรงงาน มีบทบาทสําคัญที่ทําให้ประชาชนทุกคนมีงานทํา ได้รับสวัสดิการและการคุ้มครองแรงงาน การมีสิทธิประกันสังคม พร้อมทั้งช่วยฝึกทักษะฝีมือแรงงานเพื่อเข้าสู่ตลาดแรงงานได้ เพื่อลดความเหลื่อมล้ํา สร้างรายได้ สร้างงาน สร้างอาชีพให้กับกลุ่มคนพิการ โดยบูรณาการทํางานร่วมกับทุกภาคส่วน ทั้งภาคเอกชน ประชาสังคม ภาคีองค์กรคนพิการและเครือข่าย และที่เกี่ยวข้อง เพื่อสนับสนุนให้ผู้พิการ มีอาชีพ มีรายได้ สามารถพึ่งพาตนเองได้ นําไปสู่การมีคุณภาพชีวิตที่ดี ทั้งต่อตนเอง ครอบครัว ชุมชน และเป็นพลังของสังคม ในการพัฒนาประเทศชาติ ซึ่งสิ่งอํานวยความสะดวก ย่อมมีความสําคัญที่สนับสนุนให้คนพิการเข้าสู่การทํางานได้สะดวกมากยิ่งขึ้น และใช้ชีวิตประจําวันได้อย่างปกติสุข
ทั้งนี้ ปัจจุบันประเทศไทยมีประชากร 69 ล้านคน มีผู้สูงอายุ 11 ล้านคน มีผู้พิการ 2 ล้านคน อยู่ในภาคตลาดแรงงาน 38 ล้านคน เป็นผู้พิการที่อยู่ในวัยทํางาน 8.8 แสนคน ในด้านกฎหมาย เราก็มีกฎหมายที่ส่งเสริมและเปิดโอกาสให้ผู้พิการเข้าถึงอาชีพ ในมาตรา 33 และมาตรา 35 หากสถานประกอบการใดมีพนักงาน 100 คน ต้องจ้างงานคนพิการ 1 คน หากไม่จ้างคนพิการแล้วต้องจ่ายเงินสมทบเข้ากองทุนส่งเสริมและพัฒนาคุณภาพชีวิตคนพิการ ตามมาตรา 34 ทั้งนี้ เพื่อเป็นการสร้างโอกาสให้คนพิการสามารถเข้าถึงแหล่งงาน และสร้างรายได้ให้แก่ตนเองได้ เหมือนคนปกติทั่วไป
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
2 ธันวาคม 2561
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้ประธานเจ้าหน้าที่บริหารบริษัท SIA Engineering Company ประเทศสิงคโปร์ เข้าพบ
วันพฤหัสบดีที่ 7 ธันวาคม 2560
รัฐมนตรีว่าการกระทรวงอุตสาหกรรม ให้ประธานเจ้าหน้าที่บริหารบริษัท SIA Engineering Company ประเทศสิงคโปร์ เข้าพบ
รัฐมนตรีว่าการกระทรวงอุตสาหกรรม ให้ประธานเจ้าหน้าที่บริหารบริษัท SIA Engineering Company ประเทศสิงคโปร์ เข้าพบ ณ ห้องรับรอง ชั้น 2 อาคารสํานักงานปลัดกระทรวงอุตสาหกรรม
วันนี้ (7 ธันวาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้ Mr.Png Kim Chiang ประธานเจ้าหน้าที่บริหารบริษัท SIA Engineering Company ประเทศสิงคโปร์และคณะ เข้าพบ โดยมีวัตถุประสงค์เพื่อหารือเกี่ยวกับความร่วมมือการลงทุนในกลุ่มอุตสาหกรรมยานยนต์ โดยเฉพาะโครงการก่อสร้างศูนย์ซ่อมอากาศยานบริเวณท่าอากาศยานอู่ตะเภา ณ ห้องรับรอง ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐบาลห่วงสถานการณ์ฝุ่น PM2.5 เฝ้าระวังสถานการณ์ประเมินความเสี่ยง
วันจันทร์ที่ 23 ธันวาคม 2562
รัฐบาลห่วงสถานการณ์ฝุ่น PM2.5 เฝ้าระวังสถานการณ์ประเมินความเสี่ยง
วันจันทร์ที่ 23 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสั่งการให้หน่วยงานที่เกี่ยวข้อง ประเมินและติดตามสถานการณ์ค่าฝุ่นละอองเกินมาตรฐานอย่างจริงจังและต่อเนื่อง และปฏิบัติตามแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง โดยให้ความสําคัญกับการแจ้งเตือนประชาชนและให้คําแนะนําในการปฏิบัติตนโดยเฉพาะกลุ่มเสี่ยง คือ ผู้ปวยโรคหอบหืด ผู้สูงอายุ เด็ก และผู้ป่วยติดเตียง รวมถึงเตรียมห้องปลอดฝุ่นในสถานพยาบาลทุกระดับ หากค่าฝุ่นละอองขนาดเล็ก PM 2.5 มีปริมาณมากกว่า 75 มคก./ลบม. เกิน 3 วัน ให้จังหวัดพิจารณาเปิดศูนย์ปฏิบัติการฉุกเฉินด้านการแพทย์และสาธารณสุข เพื่อรับมือกลุ่มผู้ป่วยที่อาจมีอาการกําเริบที่ต้องดูแลเป็นพิเศษได้อย่างทันท่วงที และปฏิบัติการตามแผนอย่างเข้มงวดต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรมโดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดีร่วมกับกองทุนเงินให้กู้ยืมเพื่อการศึกษา (กยศ.)
วันจันทร์ที่ 11 มิถุนายน 2561
กระทรวงยุติธรรมโดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดีร่วมกับกองทุนเงินให้กู้ยืมเพื่อการศึกษา (กยศ.)
กระทรวงยุติธรรมโดยกรมบังคับคดี จัดมหกรรมไกล่เกลี่ยข้อพิพาทชั้นบังคับคดีร่วมกับกองทุนเงินให้กู้ยืมเพื่อการศึกษา (กยศ.)
ในวันเสาร์ที่ ๙ มิถุนายน ๒๕๖๑ เวลา ๐๙.๓๐ น. ณ โรงแรมณัฐพงษ์ แกรนด์ ตําบลลําภู อําเภอเมือง จังหวัดหนองบัวลําภูนางกรรณิการ์ แสงทอง รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรมเป็นประธานในพิธีเปิดโครงการมหกรรมไกล่เกลี่ยข้อพิพาทชั้นบังคับคดีร่วมกับกองทุนเงินให้กู้ยืมเพื่อการศึกษา (กยศ.) โดยมีนายเวียงชัย แก้วพินิจ รองผู้ว่าราชการจังหวัดหนองบัวลําภู นางสาวรื่นวดี สุวรรณมงคล อธิบดีกรมบังคับคดี นางทัศนีย์ เปาอินทร์ ผู้ตรวจราชการกรมบังคับคดี นายเฉลิมชัย บัวจันอัด ผู้อํานวยการสํานักงานบังคับคดีจังหวัดขอนแก่นพร้อมด้วยผู้แทนจากหน่วยงานในพื้นที่ เข้าร่วมงานฯ
ทั้งนี้ ภายในงานได้จัดนิทรรศการให้ความรู้ทางกฎหมายที่จําเป็น อาทิ การกู้ยืม การค้ําประกัน จํานํา จํานอง การขายฝาก การวางทรัพย์ และกฎหมายที่เกี่ยวกับการบังคับคดี รวมทั้งการให้คําปรึกษากฎหมาย โดยมีประชาชนให้ความสนใจลงทะเบียนเข้าร่วมการไกล่เกลี่ย จํานวน ๒๒๐ คน ซึ่งพบว่า ลูกหนี้ที่เข้าร่วมไกล่เกลี่ยบางส่วนไม่มีงานทํา และบางส่วนเจ็บป่วยไม่สามารถประกอบอาชีพได้ ทําให้ไม่มีเงินมาผ่อนชําระหนี้ให้แก่เจ้าหนี้ โดยนายเวียงชัย แก้วพินิจ รองผู้ว่าราชการจังหวัดหนองบัวลําภู ได้มอบหมายให้สํานักงานบังคับคดีจังหวัดหนองบัวลําภู รวบรวมข้อมูลและส่งไปยังหน่วยงานที่เกี่ยวข้องในจังหวัดหนองบัวลําภูเพื่อเข้าให้ความช่วยเหลือต่อไป
รัฐบาลไทย-ข่าวทำเนียบรัฐบาล-กองทุนเอสเอ็มอีตามแนวประชารัฐฯ เร่งเติมทุนเสริมสภาพคล่องลูกหนี้ คิดดอกเบี้ย 1 % กระตุ้นการจ้างงาน สร้างความพร้อมปรับตัวรับสถานการณ์โควิด
วันพุธที่ 27 พฤษภาคม 2563
กองทุนเอสเอ็มอีตามแนวประชารัฐฯ เร่งเติมทุนเสริมสภาพคล่องลูกหนี้ คิดดอกเบี้ย 1 % กระตุ้นการจ้างงาน สร้างความพร้อมปรับตัวรับสถานการณ์โควิด
กองทุนเอสเอ็มอีตามแนวประชารัฐฯ เร่งเติมทุนเสริมสภาพคล่องลูกหนี้ คิดดอกเบี้ย 1 %
กระตุ้นการจ้างงาน สร้างความพร้อมปรับตัวรับสถานการณ์โควิด
(26 พฤษภาคม 2563) กองทุนพัฒนาเอสเอ็มอีตามแนวประชารัฐ เร่งเดินหน้าจัดมาตรการเยียวยาผู้ประกอบการเอสเอ็มอี ที่ได้รับผลกระทบจากสถานการณ์การแพร่ระบาดของโรคโควิด 19 และสถานการณ์ภัยแล้ง ชูนโยบายพักชําระหนี้ ชะลอหนี้เสีย พร้อมเตรียมเติมสินเชื่อ วงเงินรวม 1,700 ล้านบาท แก่ลูกหนี้กองทุนฯ กว่า 10,000 ราย เพื่อใช้เป็นเงินทุนหมุนเวียน หวังกระตุ้นการจ้างงาน และเพิ่มศักยภาพผู้ประกอบการพร้อมขับเคลื่อนเศรษฐกิจของประเทศในยุค NEW NORMAL
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการบริหารกองทุนพัฒนาเอสเอ็มอีตามแนวประชารัฐ (กอป.) กล่าวว่า ตามที่กระทรวงอุตสาหกรรมได้ทําการสํารวจ ความเดือดร้อนและความต้องการของเอสเอ็มอี ที่ได้รับผลกระทบจากสถานการณ์ระบาดของไวรัสโคโรน่า 2019 (โควิด 19) และสถานการณ์ภัยแล้งนั้น พบว่า เอสเอ็มอีส่วนใหญ่ต้องการให้ช่วยเหลือเยียวยาด้านการเงินโดยเฉพาะการพักชําระหนี้ และการเสริมสภาพคล่องในการดําเนินธุรกิจ กองทุนฯ จึงได้ได้ประกาศพักชําระหนี้แก่ลูกหนี้กองทุนสูงสุด 12 เดือน ตามความสมัครใจ ตั้งแต่เดือนเมษายน 2563 ที่ผ่านมา ถือเป็นการชะลอหรือ ลดโอกาสในการเกิดหนี้เสีย ขณะนี้มีลูกหนี้ได้รับอนุมัติแล้วจํานวน 2,834 ราย คิดเป็นวงเงิน 5,300 ล้านบาท
อย่างไรก็ดี ยังมีกลุ่มลูกหนี้กองทุนอีกจํานวนมากที่ยังได้รับความเดือดร้อนจากโรคระบาด และภัยแล้ง ประสงค์จะขอสินเชื่อเพื่อการเสริมสภาพคล่อง และคงการจ้างงานต่อเนื่อง ที่ประชุมคณะกรรมการบริหารกองทุนฯ จึงได้มีมติเมื่อวันที่ 8 พฤษภาคม 2563 เห็นชอบให้กองทุนปล่อยสินเชื่อในลักษณะที่เป็นเงินทุนหมุนเวียน (Working Capital) วงเงินรวม 1,700 ล้านบาท แก่ลูกหนี้กองทุนจํานวนกว่า 10,000 ราย ที่ต้องการใช้เงินหมุนเวียนในการดําเนินกิจการ รวมถึงการจ้างงานบุคลากรของสถานประกอบการ โดยวงเงินสินเชื่อสูงสุดต่อรายจะอยู่ที่ 1,000,000 บาท ดอกเบี้ยร้อยละ 1 ระยะเวลา 5 ปี โดยคุณสมบัติเบื้องต้นของลูกหนี้ที่เข้าร่วมโครงการต้องมีสถานะไม่เป็น NPL และมีประวัติการผ่อนชําระหนี้ปกติในช่วง 12 เดือนที่ผ่านมา นอกจากนี้ ลูกหนี้ที่ได้รับอนุมัติสินเชื่อทุนหมุนเวียนดังกล่าว ต้องเข้าร่วมกิจกรรมพัฒนาหรือเสริมศักยภาพในด้านต่าง ๆ ตามที่กองทุนฯ กําหนด อาทิ ด้านแผนบริหารความต่อเนื่องของธุรกิจ ด้านการตลาด และบริหารการเงิน การบัญชี อย่างใดอย่างหนึ่ง ทั้งนี้ เพื่อเป็นการประกันว่า กิจการจะสามารถฟื้นตัวและดําเนินธุรกิจได้อย่างเข้มแข็งต่อไป
ปลัดกระทรวงอุตสาหกรรม กล่าวทิ้งท้ายว่า สินเชื่อเงินทุนหมุนเวียนแบบใหม่นี้ จะเริ่มเปิดให้บริการตั้งแต่วันที่ 25 พฤษภาคม จนถึง 31 กรกฎาคม 2563 สามารถยื่นขอสินเชื่อได้ที่ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) ในทุกสาขาของประเทศ หรือติดต่อสายด่วนที่ 1357 หรือโทร 0 2265 3000 ภายในวันที่ 30 มิถุนายน 2563 และสําหรับลูกหนี้กองทุนฯ ที่ต้องการพักชําระหนี้เงินต้นแต่ยังไม่ได้แจ้งความประสงค์ขอพักชําระหนี้ ขอให้รีบติดต่อ SME D Bank ภายในวันที่ 30 มิถุนายน 2563 ก่อนที่จะปิดรับคําข